– Сёлета складаней з тавараабаротам, – зазначае загадчыца Ала Жалейка, – усё ж такі адчуваецца подых крызісу. Праўда, як толькі праўленнем райста было прынята рашэнне аб аднаўленні выдачы дорагакаштуючых тавараў у крэдыт, адразу прадалі чатыры халадзільнікі. На тавараабарот працуюць і штомесячныя скідкі. У такія дні выручка павялічваецца ў дзясяткі разоў. Канечне, стараемся, каб усе групы тавараў былі прадстаўлены ў нашай гандлёвай кропцы. Таму часта самі на аптова-гандлёвую базу наведваемся, робім адборку. Калі якога тавару няма, але людзі пытаюцца, заказваем. Адным словам, змагаемся за кожнага свайго пакупніка, і ён ідзе да нас у краму.